शीर्षक: उद्धव ठाकरे यांना अयोध्येत पाय ठेऊ देणार नाही - महंत राजू दास : #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
उद्धव ठाकरे

1. उद्धव ठाकरेंना अयोध्येत पाय ठेऊ देणार नाही - अयोध्येतील महंत

मुख्यमंत्री उद्धव ठाकरे 7 मार्चला अयोध्या दौऱ्यावर जाणार आहेत. शिवसेनेकडून अयोध्या दौऱ्याची तयारीही सुरू आहे. मात्र या दौऱ्याला अयोध्येतील साधू-संतांनी विरोध केला आहे. टीव्ही 9 मराठीनं ही बातमी दिली आहे. 

हनुमानगढीचे पुजारी महंत राजू दास यांनी उद्धव ठाकरे यांच्या या दौऱ्याला विरोध केला आहे. उद्धव ठाकरेंना अयोध्येत पाय ठेऊ देणार नाही, अशी भूमिका महंत राजू दास यांनी घेतलीआहे.

त्यांनी ट्वीट करत म्हटलंय, "मुस्लिमांना 5 टक्के आरक्षण देणारी शिवसेना हिंदुत्वाच्या मार्गावरून भरकटली आहे. त्यामुळे उद्धव ठाकरेंना अयोध्येला येऊ देणार नाही." 

यापूर्वीही उद्धव ठाकरेंवर महंत राजू दास यांनी टीका केली होती. 

ते म्हणाले होते, "अयोध्येला राजकारणापासून दूर ठेवा. या दर्शन घ्या, आरती करा, पण अयोध्येत राजकारण करू नका."

2. मनसे अजूनही बॅचलर, कोणत्याही युतीचा टच झालेला नाही- राज ठाकरे

महाराष्ट्र नवनिर्माण सेनेला (मनसे) अजून कोणत्याही युतीचा स्पर्श (टच) झालेला नाही. मनसे अजूनही बॅचलरच आहे, असं वक्तव्य राज ठाकरे यांनी केलं आहे. ते रविवारी ठाण्यात आयोजित करण्यात आलेल्या मुलाखतीच्या कार्यक्रमात बोलत होते. 

यावेळी त्यांना मनसेच्या भविष्यातील वाटचालीविषयी प्रश्न विचारण्यात आला. मनसे सध्या 'रेडी टू मिंगल' स्टेटसमध्ये आहे का, तुम्ही भाजपशी युती करणार का, असा प्रश्न राज ठाकरे यांना विचारण्यात आला. तेव्हा ते म्हटले की, मनसेला अजून कोणत्याही युतीचा टच झालेला नाही. मनसे अजून बॅचलरच आहे.

राज ठाकरे

"सध्याचं राजकारण हे बटबटीत आहे म्हणण्यापेक्षा ते विचित्र आहे, असं म्हणावं लागेल. कारण सध्या एकासोबत निवडणुका लढवायच्या दुसऱ्यासोबत सत्ता स्थापन करायची. आज सर्वांत मोठा पक्ष विरोधी विरोधी पक्षात बसला आहे, हे दुर्देवी आहे," असंही त्यांनी म्हटलंय. 

3. शहरी नक्षलवाद्यांकडून अराजकता माजवण्याचा प्रयत्न : चंद्रकांत पाटील

शहरी नक्षलवादी आणि डाव्या विचारांच्या व्यक्तींकडून CAA आणि NRC सारख्या विषयांवर देशात अराजकता माजवण्याचा प्रयत्न सुरू असल्याचा आरोप भारतीय जनता पक्षाचे प्रदेशाध्यक्ष चंद्रकांत पाटील यांनी केला. शिर्डीत आयोजित पत्रकार परिषदेत ते बोलत होते. लोकसत्तानं ही बातमी दिलीय.

चंद्रकांत पाटील

मुस्लीम आरक्षण हा देखील मुस्लीम समाजाची दिशाभूल करण्याचा महाविकासआघाडी...